Țara care va interzice bancnota de 500 de euro. Cum a motivat ministrul de Finanțe inițiativa.
Ministrul olandez de Finanțe a pornit o mișcare europeană comună care cere interzicerea bancnotei de 500 de euro. Mai mult, ministrul – Wopke Hoekstra – cere și limitarea plăților în numerar de peste 5000 de euro. Scopul inițiativei este combaterea spălării banilor.
Wopke Hoekstra, ministrul olandez de Finanțe, este liderul unei mișcări europene comune care cere interzicerea bancnotei e 500 de euro, conform publicației DutchNews.nl.Planul este sprijinit de Belgia, Franța, Italia și Spania, spune ministrul olandez de Finanțe.Decizia de interzicere a bancnotei de 500 de euro și limitarea plăților în numerar de peste 5000 de euro nu-i va afecta pe consumatori pentru că aceștia fac rar plăți în numerar de peste 1000 de euro, spune ministrul olandez de Finanțe.În plus, fiecare țară poate decide un plafon mai scăzut pentru plățile în numerar. Hoekstra lucrează la un program prin care se pot limita plățile în numerar la suma de 3000 de euro în Olanda. Această inițiativă este o parte a planului național prezentat în 2019, plan care privea combaterea spălării banilor.